JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned tänased teemad -
Valitsuskõnelused liiguvad kolmandate valimiste suunas
Soome ühines Iraani-vastaste sanktsioonide vältimisega
Juudid palvetavad taas Templimäel
Kõik kolm põhiparteid on püüdnud leida ühist keelt
ja luua valitsust enne kolmapäeval, 11. detsembril lõppevat tähtaega.
Saate lindistamise ajal on selleni vaid üks ööpäev,
nii et kui viimasel hetkel midagi uut ja vapustavat ei juhtu,
läheb Iisraeli parlament laiali ja ees on kolmandad valimised.
Parlament ja poliitilised parteid on nendeks juba valmistunud
ja kokku leppinud, et valimised toimuvad esmaspäeval, 2. märtsil,
kui eelmainitud kolmapäeva õhtuks kokkuleppele ei jõuta.
Kõik kolm parteid - Likud, Sinivalge ja Israel Beitenu -,
süüdistavad valitsuse moodustamise nurjumises nagu tavaliselt üksteist.
Poliitvaatlejate meelest oleks võinud kaalukeeleks tituleeritud Lieberman
ja tema Israel Beitenu partei siiski ühineda ühe või teise blokiga
ning riik oleks saanud enamusvalitsuse.
Viimastel nädalatel, samaaegselt valitsuskõnelustega,
on käivitunud ka arvamusküsitlused kolmandate valimiste tulemuste osas.
Viimased ennustused lubavad
Likudi juhitud paremblokile 58 kohta
ehk 3 rohkem kui septembris,
ja Sinivalgele 54 kohta.
Nii et pärast kolmandaid valimisi oleks seis enam-vähem sama.
Kaalukeeleks jääks endiselt Liebermani Israel Beitenu partei,
kui teised kaks kokkuleppele ei jõua.
Viimase valikuna pakkus Likudi juht peaminister Netanyahu
peaministrikoha suhtes rahvahääletust,
kuid uued valimised tuleksid ikkagi.
Peaprokurör pole veel otsustanud,
kas Netanyahu juriidiline seis lubab tal valimistel osaleda,
kui teda ootab kohtuprotsess.
Soome ühines koos Taani, Norra, Rootsi, Belgia ja Hollandiga
USA Iraani-vastaseid sanktsioone vältiva Instexi mehhanismiga.
Välisministeerium teatas sellest novembri lõpus
lühida ingliskeelse avaldusega.
Selle järgi peab Soome koos teiste Instexiga liitunud maadega tähtsaks,
et Iraaniga 2015. a sõlmitud tuumalepe jääks jõusse
ja et seda järgitaks.
Instexi lõid aasta alguses Prantsusmaa, Saksamaa ja Inglismaa,
et saaks vältida USA poolt Iraanile seatud majandussanktsioone.
Praktikas tähendab see sedagi,
et riigid püüavad vältida dollari kasutamist maksevaluutana.
USA on siiski teatanud, et kaalub sanktsioone
mainitud Instexi-mehhanismis osalevate riikide vastu.
Iisraeli peaminister Netnayahu mõistis teravalt hukka
nende uute riikide, sh Soome, osaluse
Iraani-vastaste sanktsioonide vältimises.
Tema sõnul luuakse sellega Iraanile üksnes eeldusi tuumarelva tootmiseks
ja terrorismi toetamiseks.
Instexi loonud riigid Saksamaa, Prantsusmaa ja Suurbritannia
teatasid kirjalikult ÜRO peasekretärile ja Julgeolekunõukogule,
et Iraan arendab uusi rakette, mis suudavad kanda ka tuumapead.
Iisrael ja USA on hoiatanud selle eest juba aastaid,
kuid sellest pole hoolitud või seda on peetud ülereageerimiseks,
kuigi tõendid on kõigile näha olnud.
Uut tüüpi keskmaarakett Shahab-3 lendab vaid ca 300 km kaugusele,
kuid suudab kanda ca 500-kilost lõhkepead, sh tuumapead.
Sama puudutab ka teist raketti Borkan-3,
kuid selle lennuraadius on üle 1300 km
ja ulatub seega Vahemere idaosa riikide, sh Iisraelini.
Vastav tegevus on Iraani ja P5+1 riikide vahelises lepingus
karmilt keelatud.
Iraan alustas juba tänavu sügisel ka uraani rikastamist
üle lepingus lubatud taseme.
Sellest hoolimata, et valitsuskõnelused on ummikus
ja riik pole saanud toimivat valitsust, ei tähenda see,
et Iisraeli armee on juhita ja tegevusvõimetu.
Eelmine nädal kutsus armee osa reserviste õppustele,
kus harjutati põhjast, Liibanonist ja Süüriast lähtuva ohu vastu.
Samal ajal, kui USA ja Iisrael pommitavad lõuna pool Iraagis
Iraani Revolutsioonikaarti baase,
on Iraan käskinud Hezbollah'l Liibanonis valmisolekut tõsta.
Iisraelis nähakse selles võimalikku raketirünnakut,
mistõttu armee 215. divisjon harjutas nii Jordani orus kui Golanil,
et vältida üllatusrünnakut.
Õppustel kasutatakse ka uusimat tehnoloogiat ja varustust,
seda nii raskeväe, luure kui õhujõudude osas.
Need on ka väga avalikud,
et võimalik ründaja mõtleks järele, enne kui rünnata julgeb.
Tšehhi Vabariigi Kaitseministeerium
ostab Iisraelist kaheksa Iron Dome'i radarisüsteemi.
Tehingut puudutav leping sai Prahas eelmine nädal allkirjad
ja selle maksumuseks on 125 miljonit dollarit.
Seadmed toimetatakse kohale järgmise kolme aasta jooksul
ja need sobivad kokku ka vastavate NATO seadmetega.
Lepingu sõlmimise tseremoonial
meenutas Iisraeli armee brigaadikindral Yair Kulas
Tšehhi kaitseministrile Lubomir Metnarile selle ajaloolisust,
sest 72 aasta eest hankisid Iisraeli alustav armee ja õhujõud
enim varustust just toonasest Tšehhoslovakkiast.
Seni on Iisraeli valitsused keelanud juutidel Templimäel palvetada.
Seda hoolimata faktist,
et Iisraeli ja Jordaania vaheline rahuleping seda lubab.
Teema on siiski olnud ülidelikaatne ning viinud rahutuste ja märuliteni,
mistõttu Jeruusalemma Politsei on saanud erijuhised
keelata juutidel palvetamine neile tähtsal objektil.
Viimasel ajal on seis muutunud ja hoolimata islamistide vastuseisust
pole politsei takistanud juutidel käesoleva aasta paasapühast alates
Templimäele minna ja seal Jumalat kummardada.
Riigi sisejulgeolekuminister Gilad Erdan
teatas pressibülletäänis,
et pärast 1967. aastat on olukord olnud ebaõiglane,
kui Iisrael on lubanud Templimäele vaid moslemeid.
Rahuleping Jordaaniaga muutis seisu ja seda järgitakse.
Islamistid ei aktsepteeri praktika muutmist,
sest kardavad, et see viib vähehaaval kolmanda templi ehitamiseni.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee